pythainlp/thai-wiki-dataset-v4 huggingface dataset:
เกิร์ล ฟรอนไลน์

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>

เกิร์ล ฟรอนไลน์  เป็นเกมมือถือแนวสวมบทบาทกลยุทธ์ สำหรับระบบแอนดรอยด์และไอโอเอส พัมนาโดยสตูดิโอ MICA Team ในประเทศจีน เกมเผยแพร่ในจีนแผ่นดินใหญ่เมื่อวันที่ 20 พฤษภาคม พ.ศ. 2559 ในฮ่องกงและไต้หวันเมื่อวันที่ 18 มกราคม พ.ศ. 2560 และในเกาหลีใต้เมื่อวันที่ 30 มิถุนายน พ.ศ. 2560 เวอร์ชันภาษาอังกฤษเผยแพร่ทั่วโลกเมื่อวันที่ 8 พฤษภาคม พ.ศ. 2561 ส่วนเวอร์ชันภาษาญี่ปุ่นเผยแพร่ในวันที่ 1 สิงหาคม พ.ศ. 2561 ในชื่อว่า "Dolls' Frontline"  เนื่องด้วยเครื่องหมายการค้าของ "Girls' Frontline" ในประเทศญี่ปุ่นถือครองโดยผู้จดทะเบียนรายอื่นอยู่แล้ว
เกมเป็นภาคต่อของอีกเกมที่พัฒนาโดย MICA Team ชื่อเกมว่า "Codename: Bakery Girl" ที่เผยแพร่ในปี พ.ศ. 2556 ซีรีส์อนิเมะโทรทัศน์ 2 ชุดที่อิงจากเกม"เกิลส์ ฟรอนต์ไลน์"ได้มีการสร้าง และมังงะทางการที่ตีพิมพ์เป็นรายเดือน. ซีรีส์อนิเมะโทรทัศน์ชุดใหม่สร้างโดยสตูดิโอ Asahi Production ออกอากาศตั้งแต่เดือนมกราคมถึงมีนาคม พ.ศ. 2565
1,8-ไดอะซาฟลูออเรน-9-โอน

1,8-Diazafluoren-9-one หรือ DFO เป็นสารเคมีที่ใช้ค้นหารอยนิ้วมือบนพื้นผิวที่มีรูพรุน โดยทำให้ลายนิ้วมือวาวแสงเมื่อฉายด้วยแสงสีน้ำเงินอมเขียว
1,8-ไดอะซาฟลูออเรน-9-โอน ทำปฏิกิริยากับกรดอะมิโนที่มีอยู่ในลายนิ้วมือเพื่อสร้างอนุพันธ์ของสารซึ่งมีการเรืองแสงสูง การกระตุ้นด้วยแสงที่ความยาวคลื่น ~470 นาโนเมตร จะส่งผลให้เกิดการเปล่งแสงที่ความยาวคลื่น ~570 นาโนเมตร
เทศบาลตำบลท่าพริกเนินทราย

เทศบาลตำบลท่าพริกเนินทราย เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 7 และบางส่วนของหมู่ที่ 1–3, 5–6 ของตำบลเนินทราย และพื้นที่ทั้งหมดของตำบลท่าพริก อำเภอเมืองตราด จังหวัดตราด เดิมมีฐานะเป็นสุขาภิบาลท่าพริกที่จัดตั้งขึ้นใน พ.ศ. 2536 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 6,634 คน
ในวันที่ 11 กันยายน 2543 กระทรวงมหาดไทยให้เปลี่ยนชื่อเทศบาลตำบลท่าพริกเป็นเทศบาลตำบลท่าพริกเนินทราย เพื่อความเหมาะสมและสอดคล้องตามเจตนารมณ์ของประชาชนในเขตเทศบาล และต่อมาในวันที่ 9 กรกฎาคม พ.ศ. 2547 กระทรวงมหาดไทยให้ยุบองค์การบริหารส่วนตำบลท่าพริกรวมกับพื้นที่เทศบาลตำบลท่าพริกเนินทราย จึงทำให้เขตเทศบาลครอบคลุมตำบลท่าพริกทั้งหมด
พื้นที่เทศบาลตำบลตั้งอยู่ทางทิศตะวันออกของอำเภอเมืองตราด อยู่ห่างจากที่ว่าการอำเภอเมืองตราดประมาณ 9 กิโลเมตร ศาลากลางจังหวัดตราดประมาณ 7.6 กิโลเมตร อยู่ห่างจากกรุงเทพมหานครประมาณ 324 กิโลเมตร มีพื้นที่ชุมชนขนานไปกับทางหลวงแผ่นดินหมายเลข 3 (ถนนสุขุมวิท) และเป็นพื้นที่รองรับประชากรและมีการขยายตัวของชุมชนเมืองที่รองรับความเจริญเติบโตของเทศบาลเมืองตราด รวมถึงเป็นที่ตั้งของศูนย์ราชการหลายแห่ง มีพื้นที่รับผิดชอบ 41.0 ตารางกิโลเมตร
บรอน เบรกเกอร์

บรอนสัน เรชสไตเนอร์ (Bronson Rechsteiner; 24 ตุลาคม ค.ศ. 1997) เป็นนักมวยปล้ำอาชีพชาวอเมริกันและอดีตผู้เล่นอเมริกันฟุตบอลที่ปัจจุบันเซ็นสัญญากับสมาคม WWE ภายใต้ชื่อบนสังเวียน บรอน เบรกเกอร์ (Bron Breakker) เป็นแชมป์ NXT Champion และแชมป์ NXT UK Championship คนสุดท้าย นอกจากนี้ยังเป็นผู้ชนะรางวัลดัสตี โรดส์ แท็กทีม คลาสสิกและแชมป์แท็กทีม NXTร่วมกับแบรอน คอร์บิน เป็นนักมวยปล้ำอาชีพรุ่นที่สอง เขาเป็นลูกชายของ Rick Steiner และหลานชายของ Scott Steiner (คู่แท็กทีมร่วมกันในฐานะ Steiner Brothers)
สไตล์และบุคลิกของมวยปล้ำอาชีพ.
เบรกเกอร์ปล้ำในรูปแบบพาวเวอร์เฮาส์ (สายพลัง) ท่าไม้ตายของเขาคือคาเมล คลัตช์ที่เรียกว่า Steiner Recliner (ท่าที่รับมาจากอาของเขา Scott Steiner) กอริลลาเพรสพาวเวอร์สแลม และสเปียร์
สื่ออื่นๆ.
เขาปรากฏตัวเป็นตัวละครที่เล่นได้ในวิดีโอเกมปี 2020 Madden NFL 21 ในตำแหน่งฟูลแบ็คของทีมบัลติมอร์เรเวนส์ นอกจากนี้เขายังปรากฏตัว (ในชื่อ Bron Breakker) ในฐานะตัวละครที่เล่นได้ในวิดีโอเกม WWE 2K23 ปี 2023 และปรากฏตัวในวิดีโอเกม WWE 2K24 ปี 2024
ชีวิตส่วนตัว.
เขาเคยมีความสัมพันธ์กับคอรา เจด นักมวยปล้ำอาชีพเพื่อนร่วมงาน
โตรเปอา

โตรเปอา (;) เป็นเทศบาลในจังหวัดวีโบวาเลนเซีย แคว้นคาลาเบรีย ประเทศอิตาลี 
โตรเปอาเป็นเมืองตากอากาศ มีหาดทรายสีขาวตั้งอยู่ริมฝั่งทะเลอ่าวเซนต์ยูเฟเมีย ส่วนหนึ่งของทะเลติร์เรเนียนบนชายฝั่งตะวันตกของอิตาลี ในปี 2021 โตรเปอาได้รับการขนานนามให้เป็น "หมู่บ้านที่สวยที่สุดในประเทศอิตาลี"
เรจโจคาลาเบรีย

เรจโจดีคาลาเบรีย (;) หรือ เรจโจคาลาเบรีย  เป็นเมืองใหญ่สุดในแคว้นคาลาเบรีย มีประชากรประมาณ 200,000 คน และเป็นเมืองที่มีประชากรมากที่สุดอันดับที่ 21 ในประเทศอิตาลี และเขตนครที่มีประชากรมากที่สุดอันดับที่ 100 ของยุโรป เรจโจคาลาเบรียตั้งอยู่ตรงกลางของทะเลเมดิเตอร์เรเนียน และเป็นที่รู้จักจากสภาพภูมิอากาศ ชาติพันธุ์ และวัฒนธรรมที่มีความหลากหลาย เรจโจคาลาเบรียเป็นเมืองศูนย์กลางด้านเศรษฐกิจอันดับสามของอิตาลีใต้แผ่นดินใหญ่ ในเขตนครเรจโจดีคาลาเบรียมีประชากรรวม 560,000 คนตามสถิติปี 2015 เรจโจคาลาเบรียตั้งอยู่ตรงจุดที่เป็น "นิ้วโป้งเท้า" ของคาบสมุทรอิตาลี
เรจโจคาลาเบรียเป็นเมืองเก่าแก่ที่สุดในภูมิภาค และในสมัยโบราณเคยเป็นเมืองขึ้นที่เจริญรุ่งเรืองของมังนาไกรกิอา นครเรจโจมีระบบผังเมืองแบบนครที่เป็นระบบระเบียบ จัดตั้งขึ้นใหม่ภายหลังเมืองถูกทำลายในแผ่นดินไหวปี 1908 นอกจากนี้เมืองยังเคยประสบกับแผ่นดินไหวมาอีกหลายครั้งก่อนหน้า
ทองสัมฤทธิ์รีอาเช

ทองสัมฤทธิ์รีอาเช  หรือ นักรบรีอาเช  เป็นประติมากรรมทองสัมฤทธิ์สองชิ้นที่แสดงนักรบเปล่อยกายมีเคราสองคน หล่อขึ้นในราว 460–450 ปีก่อนคริสต์ศํกราช ค้นพบในทะเลเมื่อปี 1972 ใกล้กับเมืองรีอาเช แคว้นคาลาเบรีย ในอิตาลีใต้ ปัจจุบันประติมากรรมทั้งสองจัดแสดงอยู่ในพิพิธภัณฑ์แห่งชาติมัญญาเกรชาในเมืองเรจโจคาลาเบรียซึ่งตั้งอยู่ติดกัน ประติมากรรมทั้งสองเป็นตัวอย่างของประติมากรรมสัมฤทธิ์กรีกโบราณแสดงบุคคลเต็มตัวไม่กี่ชิ้นที่ยังคงเหลืออยู่ถึงปัจจุบัน
ประติมากรรมสองชิ้นรู้จักในชื่ออย่างง่ายว่า "รูปปั้นเอ" (Statue A) ซึ่งใช้เรียกรูปปั้นที่เป็นชายหนุ่มกว่า ส่วน "รูปปั้นบี" (Statue B) เรียกที่แสดงชายที่ดูแก่กว่า ประติมากรรมทั้งสองหล่อขึ้นด้วยวิธีการสูญขี้ผึ้ง
บาตาเวีย (เรือ ค.ศ. 1628)

บาตาเวีย  เป็นเรือของบริษัทอินเดียตะวันออกของเนเธอร์แลนด์ สร้างในค.ศ. 1628 ที่เมืองอัมสเตอร์ดัมเพื่อเป็นเรือธงลำใหม่ของบริษัท "บาตาเวีย" ออกเดินทางไปยังเมืองปัตตาเวีย เมืองหลวงของหมู่เกาะอินเดียตะวันออกของเนเธอร์แลนด์เป็นครั้งแรกในปีนั้น แต่อัปปางที่หมู่เกาะ Houtman Abrolhos ทางชายฝั่งตะวันตกของออสเตรเลียในวันที่ 4 มิถุนายน ค.ศ. 1629
มีผู้โดยสาร 40 คนจมน้ำขณะว่ายไปยังเกาะหลังเรือแตก ฟรันซิสโก เปลเซิร์ต ผู้บัญชาการเรือตัดสินใจล่องเรือยาวไปยังปัตตาเวียกับลูกเรือบางส่วนเพื่อขอความช่วยเหลือ โดยให้เยโรนีมัส คอร์เนลิสคอยดูแล คอร์เนลิสส่งคนราว 20 คนไปยังเกาะใกล้เคียงโดยแสร้งให้ไปหาน้ำจืดแต่มีแผนจะทิ้งคนเหล่านี้ให้ตาย ก่อนตนเองจะก่อกบฏแล้วสังหารหมู่ผู้ที่ไม่ยอมอยู่ใต้อำนาจไปกว่าร้อยคน ผู้หญิงบางส่วนถูกเก็บไว้เป็นทาสทางเพศ ซึ่งหนึ่งในนั้นเป็นหญิงงามนาม ลูเครเชีย ยันส์ ซึ่งสงวนไว้ให้คอร์เนลิสคนเดียว
ขณะเดียวกันกลุ่มที่ถูกส่งไปค้นพบน้ำจืดอย่างไม่คาดฝัน และทราบเรื่องที่คอร์เนลิสก่อกบฏและฆ่าผู้คน กลุ่มคนเหล่านี้นำโดยวีบบี เฮย์สจึงตัดสินใจปราบคอร์เนลิส ทั้งสองฝ่ายสู้รบกันหลายครั้งจนกระทั่งในเดือนตุลาคม ค.ศ. 1629 เปลเซิร์ตกลับมาและทราบเรื่องที่เกิดขึ้น เขาทำการสอบสวนและประหารชีวิตคอร์เนลิสและพวกอีกหกคน กลายเป็นชาวยุโรปกลุ่มแรกที่ถูกประหารชีวิตตามกฎหมายในออสเตรเลีย ส่วนพวกของคอร์เนลิสอีกสองคนที่ทำผิดเล็กน้อยถูกปล่อยทิ้งในออสเตรเลียแผ่นดินใหญ่ กลายเป็นชาวยุโรปกลุ่มแรกที่อาศัยในออสเตรเลียอย่างถาวร จากผู้โดยสารกว่า 300 คน มีเพียง 122 คนที่รอดชีวิตจนถึงท่าเรือเมืองปัตตาเวีย
เหตุการณ์เรือ "บาตาเวีย" ถือเป็นหนึ่งในเรื่องสยองขวัญที่เลวร้ายที่สุดในประวัติศาสตร์การเดินเรือ และเป็นหัวข้อทางประวัติศาสตร์ที่มีการตีพิมพ์หลายครั้งนับตั้งแต่ครั้งแรกในค.ศ. 1647 "บาตาเวีย" เป็นอีกหนึ่งเรื่องเล่าเกี่ยวกับชาวยุโรปที่ติดต่อทวีปออสเตรเลีย นอกเหนือจากเรื่องการส่งนักโทษอังกฤษมาคุมขังที่นี่ สิ่งเกี่ยวข้องกับ "บาตาเวีย" อย่างท้ายเรือและโครงกระดูกผู้เสียชีวิตถูกเก็บรักษาที่พิพิธภัณฑ์ในเมืองฟรีแมนเทิล รัฐเวสเทิร์นออสเตรเลีย ขณะที่แบบจำลอง "บาตาเวีย" ถูกจอดเทียบท่าอยู่ที่พิพิธภัณฑ์ในเมืองเลลีสตัด ประเทศเนเธอร์แลนด์
เอาต์ออฟสเปซ (วิดีโอเกม)

เอาต์ออฟสเปซ  เป็นวิดีโอเกมหลายผู้เล่นร่วมมือกันแนวเอาชีวิตรอดและวางแผน ที่พัฒนาโดยบีโฮลด์สตูดิโอส์ ซึ่งเป็นทีมพัฒนาของบราซิล โดยเป็นผู้สร้างเดียวกันกับ"โครมาสควอด" เกมนี้ได้รับการเปิดตัวสำหรับไมโครซอฟท์ วินโดวส์, แมคโอเอส และลินุกซ์ เมื่อวันที่ 26 กุมภาพันธ์ ค.ศ. 2020 ในซอฟต์แวร์สตีม ต่อมา ได้เปิดตัวสำหรับนินเท็นโด สวิตช์, เพลย์สเตชัน 4 และเอกซ์บอกซ์วัน ในชื่อ"เอาต์ออฟสเปซ: เคาช์อิดิชัน" เมื่อวันที่ 25 พฤศจิกายน ค.ศ. 2020
รูปแบบการเล่น.
เหล่าผู้เล่นเริ่มต้นในยานอวกาศลำเล็ก ๆ ซึ่งถูกรบกวนด้วยสารเหนียวจากเอเลียน เพื่อความอยู่รอด พวกเขาจำเป็นต้องทำความสะอาดสิ่งสกปรกจากสารเหนียวที่เหลืออยู่ และรักษาพลังของยานอวกาศไว้ตลอดเวลา ลูกเรือสามารถใช้ได้เฉพาะวัสดุทำความสะอาด เช่น ไม้ถูพื้นและถัง เพื่อทำความสะอาดรสิ่งสกปรกที่เหล่าเอเลียนได้ทำในยานอวกาศ เหล่าสามารถกำจัดได้โดยโยนพวกมันออกไปในอวกาศ, ทำอาหาร หรือบดพวกมัน เกมนี้สามารถเล่นได้มากถึงสี่คน และเป็นไปได้ที่จะเล่นคนเดียว แต่ความยากเพิ่มขึ้นเมื่อเทียบกับการเล่นในโหมดหลายผู้เล่น
รางวัลที่ได้รับ.
เกมดังกล่าวได้รับเลือกให้เป็นเกมบราซิลยอดเยี่ยมแห่งปีจากงานบราซิลเกมอะวอดส์ ค.ศ. 2020 และยังได้รับรางวัลกูบูดืออูรูสำหรับเกมอินดีบราซิลยอดเยี่ยม ค.ศ. 2019 รวมถึงบรอนซ์อินดิโกอะวอร์ดสำหรับการออกแบบเกมสำหรับออนไลน์
นางฟ้าลำแคน

นางฟ้าลำแคน เป็นละครโทรทัศน์ไทยแนว ชีวประวัติ ดราม่าโรแมนติกสะท้อนสังคม เพลงแนวลูกทุ่ง ผลิตโดย เดอะ วัน เอ็นเตอร์ไพรส์ เขียนโดย พิมพ์มาดา พัฒนอลงกรณ์ นำแสดงโดย ปฐมพงศ์ เรือนใจดี, รุ่งรัตน์ เหม็งพานิช เบียร์ พร้อมพงษ์ และ ตติยา สนสกุล กำกับโดย วรฐ คงคาลัย ละครเรื่องนี้ใช้ภาษาอีสานในการดำเนินเรื่อง ออกฉายตอนแรก 27 กรกฎาคม พ.ศ. 2563 ทางช่องวัน โดยมีเรตติ้งตอนแรก 3.6 หรือมีคนดู 4 ล้านคน เรื่องนี้ใช้วิธีถ่ายทำไปพร้อม ๆ กับออกอากาศ เช่น "วัดพระธาตุขามแก่น" ปะทะ "แม่น้ำพอง" ปะทะ "บริษัท รวงข้าว จำกัด" ฉากทุ่งนาในเรื่องถ่ายทำที่จังหวัดขอนแก่น หนองบัวลำภู
โนราสะออน

โนราสะออน เป็นละครโทรทัศน์ไทย ผลิตโดย เดอะ วัน เอ็นเตอร์ไพรส์ และ รีไมน์ เค เค้าโครงเรื่องโดย มโน โชคแจ่มใส, นิพนธ์ ผิวเณร, ปิยพร วายุภาพ บทโทรทัศน์โดย ปิยพร วายุภาพ นำแสดงโดย ยุทธนา เปื้องกลาง, อนิพรณ์ เฉลิมบูรณะวงศ์, เต๋า ภูศิลป์, ข้าวทิพย์ ธิดาดิน, แม็คกี้ ฤทธิศร, หนูเล็ก ทิฐินันท์ แสนหล้า, หลิว อาจารียา ร่วมด้วยนักแสดงมากฝีมืออย่างคับคั่ง เช่น มนตรี เจนอักษร, ปริศนา วงศ์ศิริ, คงกระพัน แสงสุริยะ, ฝน ธนสุนธร, โชเล่ย์ ดอกกระโดน, อี๊ด โปงลางสะออน, เจเน็ต เขียว, ธนายง ว่องตระกูล, กันตดนัย ชื่นหิรัญ กำกับโดย รอน บรรจงสร้าง, อลินดาร์ พีรเกตุ ออกอากาศวันจันทร์ - วันพฤหัสบดี เวลา 19.00 - 19.55 น.
เรื่องย่อ.
เป็นเรื่องราว ความรักสุดชุลมุนของหนุ่มอีสานกับสาวใต้ เมื่อ ตุลยา (แนท อนิพรณ์) สาวใต้ตาคม ที่อยากจะเป็นตัวประสานรอยร้าวระหว่าง แม่วิภา (ฝน ธนสุนธร) กับคุณตา ครูวุฒิ (ปุ๊ มนตรี) ซึ่งเป็นเจ้าของโรงงานหม่ำแม่สมจิตร ตุลยาจึงแฝงตัวเข้ามาทำงานในโรงงานโดยที่ไม่มีใครรู้ว่าเธอคือหลานสาวตัวจริงของครูวุฒิ แต่ด้วยพฤติกรรมของตุลยาที่มักจะทำตัวลับ ๆ ล่อ ๆ ทำให้ สายฟ้า (ตูมตาม ยุทธนา) ผู้จัดการโรงงาน เกิดความไม่ไว้ใจคิดว่าเธออาจจะเข้ามาหาผลประโยชน์จากโรงงานหม่ำ สายฟ้าจึงตั้งตนเป็นคู่ปรับ และคอยจับตาดูตุลยาทุกฝีก้าว
เรตติง.
การตอบรับของละครเรื่องนี้ทั้งหมด 31 ตอนที่ได้ออกอากาศไป (เมื่อวันที่ 23 ธันวาคม พ.ศ. 2564 - 15 กุมภาพันธ์ พ.ศ. 2565) นีลเส็น ได้วัดค่าเฉลี่ยเรตติงละครจากคนทั่วประเทศไทยอยู่ที่
สีเขียว เรตติงที่มีอันดับสูงที่สุดในละครแต่ละตอนจะแสดงด้วย 
สีแดง เรตติงอันดับต่ำที่สุดในละครแต่ละตอนจะแสดงด้วย
สีน้ำเงิน เรตติงเฉลี่ยของละครจะแสดงด้วย
วัดศาลาลอย (อำเภอเมืองนครราชสีมา)

วัดศาลาลอย เป็นพระอารามหลวงชั้นตรีชนิดสามัญ ตั้งอยู่ที่จังหวัดนครราชสีมา เป็นวัดเก่าแก่ที่ท้าวสุรนารีสร้างขึ้นภายหลังจากรบชนะกองทัพของเจ้าอนุวงศ์ เมื่อปี พ.ศ. 2370 ซึ่งได้มีการสร้างอนุสาวรีย์ท้าวสุรนารี และอนุสรณ์สถานเจดีย์บรรจุอัฐิท้าวสุรนารีขึ้นภายในวัด ภายหลังที่ท่านได้ถึงแก่อสัญกรรมแล้ว จุดเด่นของวัดนี้ อยู่ที่อุโบสถหลังใหม่ ซึ่งออกแบบโดยรศ.ดร.วิโรฒ ศรีสุโร ที่ได้รับรางวัลดีเด่นแนวบุกเบิกอาคารทางศาสนา จากสมาคมสถาปนิกสยามในพระบรมราชูปถัมภ์ปี พ.ศ. 2516 และรางวัลจากมูลนิธิเสฐียรโกเศศและนาคะประทีป ใช้วัสดุพื้นเมืองคือกระเบื้องดินเผาด่านเกวียนนำมาประดับตกแต่ง เช่น ผนังด้านหน้าอุโบสถเป็นภาพพุทธประวัติตอนมารผจญ ผนังด้านหลังเป็นภาพตอนพระเจ้าเปิดโลก ส่วนบานประตูเป็นโลหะลายนูน ภาพเล่าเรื่องมหาเวสสันดรชาดก (13 กัณฑ์) ภายในมีพระประธานปูนปั้นสีขาว ปางห้ามสมุทร เป็นพระพุทธรูปยืนประทับ ณ ประตูเมืองสังกัสนคร พระนามว่า"พระพุทธประพัฒน์สุนทรธรรมพิศาล ศาลาลอยพิมาลวรสันติสุขมุนินทร์" หน้าประตูอุโบสถมีปูนปั้นรูปท้าวสุรนารีนั่งพนมมือกลางสระน้ำ ตัวอุโบสถล้อมรอบด้วยกำแพงแก้วรูปเสมา สัญลักษณ์ของเมืองเสมาเดิม ด้านข้างมีสถูปขนาดเล็กซึ่งเคยใช้เป็นที่บรรจุอัฐิท้าวสุรนารี
ประวัติ.
วัดศาลาลอย เป็นสถานที่ศักดิ์สิทธิ์ที่ชาวโคราชเคารพนับถือเป็นอย่างมากเป็นเวลากว่า 200 ปี เมื่อครั้งท้าวสุรนารี หรือ ย่าโม เสร็จศึกสงครามจากทุ่งสัมฤทธิ์ ขณะยกทัพกลับเมืองนครราชสีมา ได้แวะพักบริเวณท่าตะโก และได้สั่งให้ทหารทำแพเป็นรูปศาลาเสี่ยงทายลอยไปตามลำตะคอง พร้อมตั้งจิตอธิฐาน หากแพรูปศาลานี้ ลอยไปติดอยู่ ณ ที่แห่งใด จะสร้างวัดไว้เป็นอนุสรณ์ ซึ่งแพได้ลอยไปติดอยู่ริมฝั่งขวาของลำตะคอง ซึ่งเป็นวัดร้าง จึงได้สร้างพระอุโบสถ เป็นวัดศาลาลอยในปัจจุบัน และยังเป็นที่บรรจุอัฐิท้าวสุรนารีภายในวัด ท่านได้นมัสการพระประธาน และพระบรมสารีริกธาตุของพระสัมมาสัมพุทธเจ้า ณ อุโบสถหลังเก่า พร้อมชมศิลปะประยุกต์ อุโบสถเรือสำเภาประดับด้วยกระเบื้องดินเผาด่านเกวียนด้วย วัดแห่งนี้จึงเป็นที่เคารพสักการะของชาวโคราชสืบมาจนถึงปัจจุบัน
ต่อมาในวันที่ 23 มีนาคม พ.ศ. 2568 พระบาทสมเด็จพระวชิรเกล้าเจ้าอยู่หัวได้มีพระบรมราชโองการโปรดเกล้าฯ ให้ยกฐานะวัดศาลาลอยขึ้นเป็นพระอารามหลวงชั้นตรีชนิดสามัญ เพื่อเฉลิมพระเกียรติและเป็นพระราชกุศลเนื่องในโอกาสพระราชพิธีมหามงคลเฉลิมพระชนมพรรษา 28 กรกฎาคม 2567
สถานที่ตั้ง.
วัดตั้งอยู่ด้านทิศตะวันออกเฉียงเหนือของตัวเมือง โดยแยกจากถนนรอบเมืองไป ประมาณ 500 เมตร วัดนี้ตั้งอยู่ติดกับลำตะคองซึ่งไหลพาดผ่านตอนเหนือของตัวเมืองไปลงสู่แม่น้ำมูล
วัดปางแก

วัดปางแก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่เลขที่ 47 หมู่ที่ 3 ในตำบลปากช่อง อำเภอปากช่อง จังหวัดนครราชสีมา ที่ดินเป็นที่ตั้งของวัด มีเนื้อที่ 17 ไร่ ปัจจุบันมีเจ้าอาวาส คือ พระครูอัครศีลวิสุทธิ์ (พรเลิศ วิสุทฺธสีโล)
วัดปางแกได้ก่อตั้งมาตั้งแต่ พ.ศ. 2480 โดยนางดา ทุมรัตน์ และผู้มีจิตศรัทธาบริจาคที่ดินร่วมสร้างวัด เนื่องจากในอดีต วัดหรือสถานที่บำเพ็ญบุญอยู่ห่างไกลมาก จึงได้ร่วมกันสร้างวัดขึ้น จนได้รับประกาศตั้งวัดเมื่ออย่างถูกต้องตามกฎหมายเมื่อ พ.ศ. 2483 ได้รับพระราชทานวิสุงคามสีมาเมื่อวันที่ 26 พฤศจิกายน พ.ศ. 2534 โดยใช้ชื่อว่า "วัดปางแก"
สิ่งศักดิ์สิทธิ์ภายในวัด ได้แก่ หลวงพ่อองค์ดำ รูปปั้นเกจิอาจารย์ต่าง ๆ พ่อปู่ศรีสุทโธ กับ แม่ย่าศรีปทุมมา เป็นต้น
ตระพัง

ตระพัง เป็นคำเรียกของอ่างเก็บน้ำหรือสระน้ำในบริเวณสถานที่หรือโบราณสถานที่เคยได้รับอิทธิพลจากขอมหรือเขมรโบราณในประเทศไทย คำว่า "ตระพัง" มีรากศัพท์มาจากภาษาเขมรว่า ตรฺพำง (อ่านว่า ตรอเปียง) แปลว่า บ่อหรือสระน้ำที่ขุดขึ้น อาจเขียนในหลายรูปแบบ เช่น ตระพัง ตะพัง สะพัง กะพัง หรือ พัง
ตระพังเป็นอ่างเก็บน้ำประจำปราสาทหรือชุมชนขนาดเล็ก ขณะที่คำว่า บาราย เป็นอ่างเก็บน้ำขนาดใหญ่หรือระดับเมือง คำว่า "ตระพัง" ปรากฏอยู่ในจารึกสุโขทัยหลายหลัก เช่น จารึกพ่อขุนรามคำแหง ความว่า "กลางเมืองสุโขทัยนี้มีน้ำตระพังโพยสีใสกินดี...ดั่งกินน้ำโขงเมื่อแล้ง" 
การปรากฏ.
ในอุทยานประวัติศาสตร์สุโขทัย มีสระน้ำขนาดใหญ่อยู่ 4 แห่ง เรียกชื่อว่า ตระพังเงิน ตระพังทอง ตระพังสอ และตระพังตะกวน น้ำในตระพังกลางเมืองสุโขทัย เป็นเครื่องอุปโภคและบริโภคของพระสงฆ์ และพระเจ้าแผ่นดิน ตลอดจนขุนนางข้าราชการระดับสูง มีแหล่งน้ำธรรมชาติอยู่บนทิวเขาด้านทิศตะวันตกของเมืองสุโขทัย สร้างคันดินขวางทางน้ำในหุบเขา เพื่อกักเก็บน้ำป่าที่ไหลจากทิวเขา เจาะช่องทางน้ำไหลเป็นลำคลอง เรียกคลองเสาหอ ก่อแนวหินให้น้ำไหล มีประตูเปิดปิด ชักน้ำเข้าคูเมืองสุโขทัยด้านทิศตะวันตก แล้วกระจายทั่วทุกด้าน มีประตูน้ำชักน้ำไปเข้าตระพังต่าง ๆ ในเมือง ในเขตอำเภออู่ทอง จังหวัดสุพรรณบุรี มีสระน้ำขนาดใหญ่อยู่แห่งหนึ่ง เรียกชื่อว่า "สะพังนาก"
ในภาคตะวันออกเฉียงเหนือ พบตระพังบริเวณปราสาท เช่น กู่พราหมณ์จำศีล ปราสาทหินนาแค ปราสาทตาดำ ปราสาทตาเล็ง ฯลฯ ตระพังเหล่านี้มักตั้งอยู่ทางทิศตะวันออกหรือทิศตะวันออกเฉียงเหนือของปราสาท เช่นเดียวกับตระพังที่ปรากฏในกัมพูชา
ศิลปะยืนยาว ชีวิตสั้น

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Ars longa, vita brevis เป็นคำแปลภาษาละตินของคำพังเพยที่มีที่มาจากภาษากรีกโบราณ ซึ่งแปลโดยคร่าว ๆ ได้ว่า "ความชำนาญต้องใช้เวลา, ชีวิตนั้นสั้น" (skilfulness takes time and life is short.) โดยคำพังเพยนี้ยกมาจากสองบรรทัดแรกของ โดยฮิปโปเครติส แพทย์ยุคกรีกโบราณ
ในภาษาไทยนิยมแปลโดยทั่วไปว่า "ศิลปะยืนยาว ชีวิตสั้น" และเกี่ยวพันกับศิลป พีระศรี
คำแปล.
ตัวบทต้นฉบับภาษากรีก คำแปลเป็นภาษาละตินมาตรฐาน คำแปลเป็นภาษาอังกฤษจากภาษากรีก และคำแปลเป็นภาษาไทยจากภาษาอังกฤษ คือ: 
การตีความ.
หนึ่งในประเด็นที่มักถูกยกมาพูดคุยมากที่สุดเกี่ยวกับวลีนี้คือคำว่า "ศิลปะ" หรือ "art" (tékhnē) ซึ่งมีความหมายดั้งเดิมว่า "เทคนิค, หัตถการ" (ดังเช่นใน "The Art of War") ไม่ใช่ศิลปะในแง่ของ "วิจิตรศิลป์" (fine art) คำนี้มาจากงานเขียนของฮิปโปเครติส ซึ่งเป็นแพทย์ยุคโบราณและเขียนวลีนี้เป็นคำเปิดในงานเขียนทางการแพทย์ของเขา บรรทัดต่อมาจากวลีนี้เขียนว่า: "แพทย์จะต้องไม่เพียงแต่เตรียมพร้อมที่จะทำสิ่งที่ถูกต้องโดยตัวเขาเอง แต่จะต้องทำให้ผู้ป่วย ผู้มีส่วนร่วม และบุคคลภายนอกให้ความร่วมมือด้วย" ฉะนั้น หากจะแปลวลีนี้ให้เข้าบริบท ควรแปลว่า "การที่บุคคลหนึ่งจะชำนาญการในสิ่งใดก็ตาม (เช่นในบริบทนี้คือการแพทย์) ต้องใช้เวลา แต่ขณะเดียวกันบุคคลหนึ่งก็มีเวลาสั้นเหลือเกินที่จะทำ [ฝึกฝนจนชำนาญ]" วลีนี้ยังตีความได้ว่า "แม้ศิลปินจะล่วงลับหรือถูกลืม แต่ศิลปะคงอยู่ตลอดไป"
เทศบาลตำบลเขาสมิง

เทศบาลตำบลเขาสมิง เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 1 ของตำบลเขาสมิง และพื้นที่บางส่วนของหมู่ที่ 1 ของตำบลทุ่งนนทรี อำเภอเขาสมิง จังหวัดตราด เดิมมีฐานะเป็นสุขาภิบาลเขาสมิงที่จัดตั้งขึ้นใน พ.ศ. 2499 ในวันที่ 31 สิงหาคม พ.ศ. 2531 ทางราชการได้จัดตั้งตำบลทุ่งนนทรีขึ้นโดยแยกการปกครองบางส่วนจากแยกจากตำบลเขาสมิง ทำให้สุขาภิบาลครอบคลุมพื้นที่บางส่วนของตำบลทุ่งนนทรีด้วย แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 1,424 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอเขาสมิง อยู่ห่างจากศาลากลางจังหวัดตราดประมาณ 16.9 กิโลเมตร อยู่ห่างจากกรุงเทพมหานครประมาณ 303 กิโลเมตร ตามทางหลวงแผ่นดินหมายเลข 3 (ถนนสุขุมวิท) และใช้เวลา 1 ชั่วโมง ถึงกรุงเทพมหานครผ่านทางท่าอากาศยานตราด มีพื้นที่รับผิดชอบทั้งหมด 1.547 ตารางกิโลเมตรหรือคิดเป็น 966.875 ไร่ มีพื้นที่ส่วนชุมชนเก่าแก่อยู่ติดกับแม่น้ำเขาสมิง
เทศบาลตำบลแสนตุ้ง

เทศบาลตำบลแสนตุ้ง เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 1, 5, 7 และ 9 ของตำบลแสนตุ้ง ในอำเภอเขาสมิง จังหวัดตราด เดิมมีฐานะเป็นสุขาภิบาลแสนตุ้งที่จัดตั้งขึ้นใน พ.ศ. 2528 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลตำบลแสนตุ้งมีประชากร 3,245 คน
พื้นที่เทศบาลตำบลตั้งอยู่ทางทิศตะวันตกของอำเภอเขาสมิง อยู่ห่างจากที่ว่าการอำเภอเขาสมิงประมาณ 7.6 กิโลเมตร ศาลากลางจังหวัดตราดประมาณ 23.5 กิโลเมตร อยู่ห่างจากกรุงเทพมหานครประมาณ 297 กิโลเมตร และใช้เวลา 1 ชั่วโมง ถึงกรุงเทพมหานครผ่านทางท่าอากาศยานตราด มีพื้นที่ชุมชนขนานไปกับทางหลวงแผ่นดินหมายเลข 3 (ถนนสุขุมวิท) ประชาชนในพื้นที่ส่วนใหญ่ประกอบอาชีพพาณิชยกรรม การประมง และเกษตรกรรมเป็นอาชีพหลัก เนื่องจากเขตเทศบาลตำบลแสนตุ้งเป็นศูนย์กลางที่มีตลาดสด และแหล่งการค้าขายเครื่องอุปโภค บริโภค พืชผัก เนื้อสัตว์ และอาหารทะเล และเป็นประตู่สู่จังหวัดตราดโดยมีแม่น้ำเวฬุเป็นพรมแดนระหว่างจังหวัดจันทบุรีกับจังหวัดตราด มีพื้นที่รับผิดชอบ 9.18 ตารางกิโลเมตร
วัดโบสถ์ (อำเภออินทร์บุรี)

วัดโบสถ์ เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายธรรมยุติกนิกาย ตั้งอยู่ริมฝั่งแม่น้ำเจ้าพระยา ในตำบลอินทร์บุรี อำเภออินทร์บุรี จังหวัดสิงห์บุรี
วัดโบสถ์เป็นวัดที่สร้างมาตั้งแต่สมัยกรุงศรีอยุธยา ต่อมากลายเป็นวัดร้าง จนเมื่อ พ.ศ. 2416 ในรัชสมัยพระบาทสมเด็จพระจุลจอมเกล้าเจ้าอยู่หัว มีพระภิกษุ 3 รูป คือ พระอาจารย์คง พระอาจารย์แผน และพระอาจารย์ต่าย แห่งวัดประยูรวงศาวาส ได้มาถากถางปลูกเป็นกระท่อมผักอยู่บริเวณวัดโบสถ์ ต่อมาชาวบ้านที่อยู่ใกล้วัด คือ ขุนจ่าเมือง (นิล) และอุบาสกคำ เป็นหัวหน้าช่วยกันสร้างกุฏิและศาลาให้เป็นที่พำนักอาศัย ได้รับอนุญาตตั้งวัดเมื่อ พ.ศ. 2416 มีพระอาจารย์คง ปกครองวัดอยู่ได้นาน 4 ปี จึงลาสิกขา เจ้าอาวาสรูปต่อมาคือ พระฉ่ำ โดยขุนจ่าเมืองอินทร์เป็นหัวหน้าบำรุงอุปถัมภ์วัดให้เจริญในด้านการก่อสร้างขึ้นมาระยะหนึ่ง ต่อมาพระอาจารย์เอม ได้ซ่อมแซมเสนาสนะหลายอยาง เช่น กุฏิ ศาลา และอุโบสถ โดยมีพระศักดิ์บุรีนทร์เป็นหัวหน้าในการสร้างพระอุโบสถ แต่เดิมวัดโบสถ์สังกัดคณะสงฆ์มหานิกายภายหลังเปลี่ยนเป็นวัดธรรมยุต
วัดโบสถ์ได้รับพระราชทานวิสุงคามสีมา เมื่อวันที่ 13 กุมภาพันธ์ พ.ศ. 2491 และทรงพระกรุณาโปรดเกล้าฯ ให้ยกขึ้นเป็นพระอารามหลวงชั้นตรีชนิดสามัญ เมื่อวันที่ 27 ธันวาคม พ.ศ. 2525 เป็นพระอารามหลวงวัดแรกในจังหวัดสิงห์บุรี 
อุโบสถมีงานแกะสลักฝีมือ "ช่างชื่น หัตถโกศล" ภายในประดิษฐาน "พระพุทธมงคลนิมิต" เป็นพระพุทธรูปปางมารวิชัยบนฐานชุกชี 4 ชั้นสลับฐานสิงห์ เบื้องหน้ามีผ้าทิพย์ปูทอดลงมา ภายในวัดยังมีโรงเรียนวัดโบสถ์ เปิดสอนระดับประถมศึกษา พิพิธภัณฑ์สถานแห่งชาติอินทร์บุรี หอสมุดแห่งชาติ และโรงเรียนพระปริยัติธรรม (โรงเรียนพระภิกษุ สามเณร) เป็นโรงเรียนระดับมัธยมศึกษาตั้งแต่มัธยมศึกษาชั้นที่ 1–6 เป็นสถานศึกษาของสามเณรทั้งทางโลกและทางธรรม
วัดสง่างาม (จังหวัดปราจีนบุรี)

วัดสง่างาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางบริบูรณ์ อำเภอเมืองปราจีนบุรี จังหวัดปราจีนบุรี ที่ดินตั้งวัดมีเนื้อที่ 36 ไร่ 3 งาน 78 ตารางวา ปัจจุบันมีพระครูสิริพัฒนโสภณ (เสริม ฐิตธมฺโม) เป็นเจ้าอาวาส 
วัดสง่างามตั้งวัดเมื่อ พ.ศ. 2456 ได้รับพระราชทานวิสุงคามสีมาครั้งแรกเมื่อวันที่ 10 เมษายน พ.ศ. 2460 ได้รับพระราชทานวิสุงคามสีมาครั้งหลัง เมื่อวันที่ 11 กุมภาพันธ์ พ.ศ. 2517 เขตวิสุงคามสีมา กว้าง 40 เมตร ยาว 80 เมตร
อุโบสถสร้างขึ้นเมื่อวันที่ 12 มีนาคม พ.ศ. 2514 และได้ทำการซ่อมแซมอีกครั้งเมื่อวันที่ 15 กุมภาพันธ์ พ.ศ. 2545 ระหว่างเดือนกรกฎาคมและเดือนตุลาคมของทุกปี น้ำในแม่น้ำปราจีนบุรีจะท่วมสูงบริเวณรอบอุโบสถประมาณ 1 เมตร ทำให้พระภิกษุลงไปทำสังฆกรรมต่าง ๆ ด้วยความยากลำบาก วัดจึงได้ยกฐานอุโบสถให้สูงขึ้นประมาณ 1.59 เมตร ประชาชนมักมาลอดใต้ท้องอุโบสถ โดยตั้งจิตอธิษฐานให้หายจากโรคภัยต่าง ๆ รวมทั้งโชคลาภ ภายในวัดยังมีพิพิธภัณฑ์ เป็นที่เก็บวัตถุโบราณจำนวนมาก เช่น พระพุทธรูป ถ้วยชาม และของเก่าต่าง ๆ
วัดอุดมมงคล (จังหวัดฉะเชิงเทรา)

วัดอุดมมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าไข่ อำเภอเมืองฉะเชิงเทรา จังหวัดฉะเชิงเทรา 
วัดอุดมมงคล แต่เดิมเป็นสำนักสงฆ์ที่หลวงพ่ออุตตมะ ท่านได้สร้างขึ้นมาพร้อมกับญาติโยมผู้มีจิตศรัทธา โดยได้เริ่มสร้างขึ้นเมื่อ พ.ศ. 2542 มีอุโบสถและกุฎิสงฆ์ 2 หลัง หลังจากนั้นท่านได้มรณะภาพไปในปีถัดไป จึงมีการการแต่งตั้งเจ้าอาวาสให้พระครูวิจิตรสรคุณ จากวัดนครเนื่องเขต สานต่องาน จนตั้งเป็นวัดเมื่อวันที่ 30 ธันวาคม พ.ศ. 2548 ได้รับพระราชทานวิสุงคามสีมาเมื่อวันที่ 10 กันยายน พ.ศ. 2552 พระครูวิจิตรสรคุณ ท่านได้ซื้อที่ดินขยายเพิ่มเติมอีก 8 ไร่ จากเดิม 26 ไร่ รวมทั้งสิ้น 34 ไร่ เพื่อสร้างรูปเหมือนหลวงพ่ออุตตมะองค์ใหญ่ หน้าตักกว้าง 9 เมตร สูง 12 เมตร 
อาคารเสนาสนะที่สำคัญ ได้แก่ อุโบสถมีทางเข้ามีลักษณะแบบปากถ้ำ ภายในประดิษฐานพระบรมสารีริกธาตุและพระพุทธรูปต่าง ๆ และวิหารหลวงพ่อพุทธโสธรที่องค์พระพุทธรูปสานจากไม้ไผ่ ภายในวัดยังมี พระราหู พระอินทร์ประทับช้าง พระอุโบสถรูปเรือ พระหันได้หรือพระสามมิติ พระหินหยกขาว และบ่อพระอุปคุต
วัดสว่างบรรเทิง

วัดสว่างบรรเทิง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่สา อำเภอแม่ริม จังหวัดเชียงใหม่ ที่ดินตั้งวัดมีเนื้อที่ 2 ไร่ 3 งาน 16 ตารางวา ปัจจุบัน พระครูวิบูลธรรมพิพัฒน์ (ทวี) เป็นเจ้าอาวาส 
วัดสว่างบรรเทิงเดิมชื่อ วัดแม่สาน้อย ตั้งวัดเมื่อ พ.ศ. 2385 ประชาชนได้นิมนต์ครูบาคำปัน ปญฺญาสาโร เป็นประธานสร้างวัด ต่อมาพระครูอุดม วิฑฒิคุณ เจ้าคณะเภอในสมัยนั้นได้เปลี่ยนชื่อวัดใหม่ โดยนำเอาฉายาเจ้าอาวาสคือปัญญา แปลว่า สว่าง มาสมาสกัยนามของกำนันคือบรรเทิง จึงมีชื่อว่า "วัดสว่างบรรเทิง" ได้รับพระราชทานวิสุงคามสีมาเมื่อวันที่ 31 กรกฎาคม พ.ศ. 2493 ด้านการศึกษามีโรงเรียนพระปริยิติธรรม แผนกธรรม เปิดสอนเมื่อ พ.ศ. 2484 แผนกบาลี เปิดสอนเมื่อ พ.ศ. 2533 และศูนย์ศึกษาพระพุทธศาสนาวันอาทิตย์และที่อ่านหนังสือตั้งอยู่ในวัด
อาคารเสนาสนะที่สำคัญ ได้แก่ อุโบสถ ศาลาการเปรียญ วิหาร ศาลาเอนกประสงค์ อาคารโรงเรียนปริยัติธรรม ปูชนียวัตถุที่สำคัญได้แก่ พระพุทธรูปปูนปั้น และพระพุทธรูปทองเหลือง
เทศบาลตำบลแหลมงอบ

เทศบาลตำบลแหลมงอบ เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 1 ของตำบลแหลมงอบ อำเภอแหลมงอบ จังหวัดตราด เดิมมีฐานะเป็นสุขาภิบาลแหลมงอบที่จัดตั้งขึ้นใน พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลตำบลแหลมงอบมีประชากรทั้งหมด 1,811 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอแหลมงอบ อยู่ห่างจากศาลากลางจังหวัดตราดประมาณ 17.2 กิโลเมตร อยู่ห่างจากกรุงเทพมหานครประมาณ 326 กิโลเมตร ตามถนนสายแหลมงอบ–แสนตุ้ง และถนนสุขุมวิท และใช้เวลา 1 ชั่วโมง ถึงกรุงเทพมหานครผ่านทางท่าอากาศยานตราด มีพื้นที่รับผิดชอบทั้งหมด 1.200 ตารางกิโลเมตรหรือคิดเป็น 750.0 ไร่ พื้นที่เทศบาลแบ่งออกเป็น 5 ชุมชน ได้แก่ ชุมชนหินกลาง ซึ่งมีความหนาแน่นของชุมชนและประชากรมากที่สุด ชุมชนหินสบ๋าย ชุมชนวัดแหลมงอบ ชุมชนศาลเจ้าพ่อต้นยาง และชุมชนยายม่อม
เทศบาลตำบลบ่อพลอย (จังหวัดตราด)

เทศบาลตำบลบ่อพลอย เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 3, 9–10 และบางส่วนของหมู่ที่ 4, 7 ของตำบลบ่อพลอย อำเภอบ่อไร่ จังหวัดตราด เดิมมีฐานะเป็นสุขาภิบาลบ่อพลอยที่จัดตั้งขึ้นใน พ.ศ. 2526 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 8,763 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอบ่อไร่ อยู่ห่างจากศาลากลางจังหวัดตราดประมาณ 46.3 กิโลเมตร อยู่ห่างจากกรุงเทพมหานครประมาณ 316 กิโลเมตร ตามถนนสายบ้านโป่ง–บ่อไร่–เขาสมิง–นนทรีย์ และถนนสุขุมวิท และใช้เวลา 1 ชั่วโมง ถึงกรุงเทพมหานครผ่านทางท่าอากาศยานตราด มีพื้นที่รับผิดชอบทั้งหมด 7.55 ตารางกิโลเมตรหรือคิดเป็น 4,718.75 ไร่
คุโรอิสึแห่งแผนกพัฒนาสัตว์ประหลาด

คุโรอิสึแห่งแผนกพัฒนาสัตว์ประหลาด (; โรมาจิ: "Kaijin Kaihatsubu no Kuroitsu-san") เป็นซีรีส์มังงะญี่ปุ่นแนวตลก เขียนเรื่องและวาดภาพโดยฮิโรอากิ มิซูซากิ เผยแพร่ออนไลน์ในเว็บไซต์ "Comic Meteor" ของบริษัท Flex Comix ตั้งแต่เดือนเมษายน พ.ศ. 2562 และรวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 4 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Quad ออกอากาศตั้งแต่เดือนมกราคมถึงเมษายน พ.ศ. 2565 ทางผังรายการ #เปลี่ยนทาง ของช่อง ABC และ TV Asahi
ให้เสียงโดย: คาโอริ มาเอดะ
ให้เสียงโดย: Satomi Amano
ให้เสียงโดย: Yūichirō Umehara
ให้เสียงโดย: Tetsu Inada
ให้เสียงโดย: M.A.O
ให้เสียงโดย: Takuma Terashima
ให้เสียงโดย: Ayana Taketatsu
ให้เสียงโดย: Shun'ichi Toki
ให้เสียงโดย: Fumi Aikawa
ให้เสียงโดย: Risae Matsuda
ให้เสียงโดย: Satsumi Matsuda
โอโนะ (จังหวัดเฮียวโงะ)

โอโนะ (; โรมาจิ: "Ono-shi") เป็นนครในจังหวัดเฮียวโงะ ประเทศญี่ปุ่น ก่อตั้งเมื่อวันที่ 1 ธันวาคม ปี 1954 มีประชากร 49,025 คน มีความหนาแน่นของประชากร 520 คนต่อตารางกิโลเมตร มีพื้นที่ทั้งหมด 93.68 ตารางกิโลเมตร (36.17 ตารางไมล์) 
โอโนะเป็นเมืองที่ผลิตลูกคิดรายใหญ่ที่สุดรายหนึ่ง มูลค่าการจัดส่งอยู่ที่ 1.25 ล้านดอลลาร์สหรัฐต่อปี
อักเตา

อักเตา  หรือ อัคตาอู  เป็นเมืองหลักของแคว้นมังเฆิสเตา ประเทศคาซัคสถาน ตั้งอยู่บนชายฝั่งตะวันออกของทะเลแคสเปียนในคาบสมุทรมังเฆิสเตา ระหว่าง พ.ศ. 2507–2534 เมืองนี้มีชื่อว่า เชฟเชนโก  ซึ่งตั้งตามชื่อกวีชาวยูเครนที่เคยเข้ามาลี้ภัยในพื้นที่ ส่วนชื่อเมืองในปัจจุบันแปลว่า "ภูเขาสีขาว" ในภาษาคาซัค ซึ่งอาจสื่อถึงหน้าผาที่มองเห็นทะเลแคสเปียนของเมือง 
อักเตาเป็นที่รู้จักจากระบบการระบุที่อยู่แบบบล็อกอันเป็นเอกลักษณ์ ถนนเกือบทุกสายในเมืองไม่มีชื่อ ที่อยู่โดยทั่วไปจะประกอบด้วยตัวเลขสามตัว ได้แก่ หมายเลขเขต หมายเลขอาคาร และหมายเลขห้องอยู่อาศัย ทั้งนี้เป็นเพราะแต่เดิมอักเตาได้รับการวางแผนให้เป็นค่ายสำหรับคนงานในอุตสาหกรรมน้ำมัน
ซาบิอิโระ โนะ อาร์เมอร์ส

ซาบิอิโระ โนะ อาร์เมอร์ส (; โรมาจิ: "Sabiiro no Āma") หรือ Rusted Armors เป็นโปรเจกต์สื่อผสมญี่ปุ่น ประกอบโดยละครเวที 2.5D หลายครั้ง ซึ่งเปิดรอบครั้งแรกในปี พ.ศ. 2550 ซีรีส์มังงะวาดภาพโดย hagi ตีพิมพ์ในนิตยสารมังงะแนว"โชโจะ" "Monthly Comic Gene" ของสำนักพิมพ์ Media Factory ตั้งแต่เดือนมกราคมถึงตุลาคม พ.ศ. 2562 และรวบรวมตีพิมพ์เป็นหนังสือการ์ตูนรวมเล่ม ("ทังโกบง") 2 เล่ม ซีรีส์มังงะชุดที่ 2 วาดภาพโดยไคริ ชิโมตสึกิ ชื่อเรื่องว่า "ซาบิอิโระ โนะ อาร์เมอร์ส: เรเม" ("Rusted Armors: Daybreak") ตีพิมพ์ในนิตยสารเดียวกันตั้งแต่เดือนพฤษภาคม พ.ศ. 2564 และรวบรวมตีพิมพ์เป็นหนังสือการ์ตูนรวมเล่ม 1 เล่ม ซีรีส์อนิเมะโทรทัศน์สร้างโดยสตูดิโอ Kigumi ที่มีชื่อเรื่องว่า "ซาบิอิโระ โนะ อาร์เมอร์ส: เรเม" เช่นกันออกอากาศตั้งแต่เดือนมกราคมถึงมีนาคม พ.ศ. 2565 
ให้เสียงโดย: Taiki Sato
ให้เสียงโดย: Toshiki Masuda
ให้เสียงโดย: Kentarō Araki
ให้เสียงโดย: Takato Nagata
ให้เสียงโดย: Yūichirō Hirata
ให้เสียงโดย: spi
ให้เสียงโดย: Yūki Kamisato
ให้เสียงโดย: Tsubasa Sakiyama
ให้เสียงโดย: Ryūji Satō
ฌางาวือเซียน

ฌางาวือเซียน  หรือ จานาโอเซน  เดิมชื่อ โนวืยอูเซน  เป็นเมืองในแคว้นมังเฆิสเตา ประเทศคาซัคสถาน ตั้งอยู่ทางตะวันออกเฉียงใต้ของอักเตา เมืองหลักของแคว้น
ฌางาวือเซียนเป็นเมืองที่มีความสำคัญระดับแคว้น ตัวเมืองมีพื้นที่ของเขตฆารากียาล้อมอยู่ทุกด้าน แต่ไม่ได้ขึ้นกับเขตดังกล่าวในทางบริหาร เมืองมีประชากร 147,962 คนใน พ.ศ. 2561 โดยจากสำมะโนใน พ.ศ. 2552 พบว่ามีประชากร 113,014 คน และจากสำมะโนใน พ.ศ. 2542 พบว่ามีประชากร 63,337 คน
แคว้นมังเฆิสเตา

มังเฆิสเตา  หรือ มันกิสตาอู  เป็นแคว้นหนึ่งของประเทศคาซัคสถาน ตั้งอยู่ทางภาคตะวันตกเฉียงใต้ของประเทศ มีเมืองหลักคืออักเตาซึ่งเป็นเมืองท่าที่มีประชากร 183,350 คน (พ.ศ. 2560) ในขณะที่ทั้งแคว้นมีประชากร 736,795 คน (พ.ศ. 2564) ใน พ.ศ. 2564 หน่วยงานการท่องเที่ยวของรัฐได้เลือกให้มังเฆิสเตาเป็นหนึ่งในสุดยอดสถานที่ท่องเที่ยวสิบแห่งในคาซัคสถาน
เชียร์กาลา

เชียร์กาลา  เป็นภูเขาใกล้กับเมืองเชียตเปียในแคว้นมังเฆิสเตา ทางภาคตะวันตกของประเทศคาซัคสถาน ได้รับการพรรณนาว่ามีลักษณะเหมือนถ้วยปือยอลา, เยิร์ต หรือสฟิงซ์ที่มีด้านทิศใต้และทิศตะวันออกสูงชันและมีด้านทิศเหนือสึกกร่อนมากกว่า ชื่อ "เชียร์กาลา" แผลงมาจากชื่อในภาษาเปอร์เซียคลาสสิกว่า "เชร์กัลอา"  ซึ่งแปลว่า "ป้อมสิงโต" หรือ "ปราสาทสิงโต"
ร่องรอยสถานีคาราวานในสมัยกลาง และป้อมปราการของ Jochi ลูกชายคนโตของเจงกีส ข่าน ยังคงหลงเหลืออยู่ที่ตีนเขาและบนยอดเขาเชียร์กาลาตามลำดับ โดยมีอุโมงค์ที่ขุดเข้าไปถึงในภูเขา มีตำนานท้องถิ่นเล่าว่ากลุ่มผู้รุกรานกลุ่มหนึ่งได้ปิดล้อมเขาลูกนี้หลังจากพิชิตพื้นที่ใกล้เคียงได้ หลังจากล้อมอยู่สี่เดือน กลุ่มผู้รุกรานได้ขุดอุโมงค์จากด้านข้างเข้าไปใต้ภูเขาจนถึงบ่อน้ำของป้อมปราสาทบนเขา ตัดเชือกที่ใช้ตักน้ำออก และบังคับให้กลุ่มผู้ปกป้องป้อมปราสาทยอมจำนน
โวรัล

โวรัล  หรือ อูรัลสค์  เดิมชื่อ ยาอิตสค์ (จนถึง ค.ศ. 1775) เป็นเมืองทางภาคตะวันตกเฉียงเหนือของประเทศคาซัคสถาน ตั้งอยู่บริเวณจุดบรรจบระหว่างแม่น้ำยูรัลกับแม่น้ำชาฆันใกล้กับชายแดนประเทศรัสเซีย และเนื่องจากตั้งอยู่ริมฝั่งตะวันตกของแม่น้ำยูรัล ในทางภูมิศาสตร์จึงถือว่าโวรัลเป็นเมืองในทวีปยุโรป
โวรัลเป็นเมืองหลักของแคว้นคาซัคสถานตะวันตก เมืองมีประชากรจำนวน 271,900 คนจากสำมะโน ค.ศ. 2009 และ 194,905 คนจากสำมะโน ค.ศ. 1999 องค์ประกอบทางชาติพันธุ์มีชาวคาซัคและชาวรัสเซียเป็นชนกลุ่มหลัก
เปียโตรปัฟล์

เปียโตรปัฟล์  หรือ เปโตรปัฟลอฟสค์  เป็นเมืองริมฝั่งแม่น้ำอีชิมทางตอนเหนือของประเทศคาซัคสถาน ใกล้กับชายแดนประเทศรัสเซีย ห่างจากเมืองออมสค์ของรัสเซียไปทางทิศตะวันตกประมาณ 261 กิโลเมตร เปียโตรปัฟล์เป็นเมืองหลักของแคว้นคาซัคสถานเหนือ มีประชากรจำนวน 218,956 คน (ค.ศ. 2019) เมืองนี้ยังเป็นที่รู้จักในภาษาคาซัคในชื่อ เฆอเซิลฌาร์  ซึ่งแปลว่า "ผาแดง"
วึสเกียเมียน

วึสเกียเมียน  หรือ อุสต์-คาเมโนกอสค์  เป็นศูนย์กลางการปกครองของแคว้นคาซัคสถานตะวันออก ประเทศคาซัคสถาน มีประชากรจำนวน 303,720 คนจากสำมะโน ค.ศ. 2009 และ 310,950 คนจากสำมะโน ค.ศ. 1999
ตัลเดอโกร์ฆัน

ตัลเดอโกร์ฆัน  หรือ ตัลดืยคอร์กัน  และจนถึง ค.ศ. 1993 เป็นที่รู้จักกันในชื่อ ตัลดืย-คูร์กัน  เป็นเมืองและศูนย์กลางการบริหารของแคว้นอัลมาเตอ ประเทศคาซัคสถาน ตั้งอยู่ทางภาคตะวันออกเฉียงใต้ของประเทศ
ตัลเดอโกร์ฆันก่อตั้งขึ้นในคริสต์ศตวรรษที่ 19 ในฐานะหมู่บ้านกัฟรีลอฟกาและพัฒนาขึ้นเป็นเมืองดังปัจจุบันในพื้นที่เดียวกัน เมืองเติบโตอย่างช้า ๆ ในช่วงปีแรก ๆ หลังจากการเชื่อมต่อผ่านทางรถไฟเสร็จสมบูรณ์แล้ว เกษตรกรชาวรัสเซียจำนวนมากได้ย้ายเข้ามาในพื้นที่เมือง จากสำมะโนของคาซัคสถานใน ค.ศ. 2010 ตัลเดอโกร์ฆันมีประชากร 143,407 คน ชาวรัสเซียเป็นกลุ่มชาติพันธุ์ที่ใหญ่เป็นอันดับที่สองรองจากชาวคาซัคในบรรดา 70 กลุ่มชาติพันธุ์ที่อาศัยอยู่ในเมือง
นางในหัวใจแกร่ง

นางในหัวใจแกร่ง  เป็นละครโทรทัศน์ของเกาหลีใต้ นำแสดงโดยอี จุน-โฮ, อี เซ-ย็อง และคัง ฮุน เป็นเรื่องราวสมมติเกี่ยวกับชีวิตของพระเจ้าช็องโจ และพระสนมอึยบิน ตระกูลซอง ออกอากาศตั้งแต่วันศุกร์ที่ 12 พฤศจิกายน ค.ศ. 2021 ถึง วันเสาร์ที่ 1 มกราคม ค.ศ. 2022 ทุกวันศุกร์และวันเสาร์ เวลา 22:00 น. (เวลามาตรฐานเกาหลี) ซึ่งเป็นช่วงเวลาใหม่ของช่องเอ็มบีซี
เรื่องย่อ.
เป็นเรื่องราวที่อิงจากนวนิยายในชื่อเดียวกัน เล่าถึงเรื่องความรักในราชสำนักระหว่างกษัตริย์แห่งโชซ็อน (อี จุน-โฮ) ที่เชื่อว่าหน้าที่ของพระองค์ที่มีต่อประเทศต้องมาเป็นอันดับแรกก่อนความรัก และหญิงสาวในราชสำนักที่ต้องการปกป้องชีวิตที่เธอเลือก
ตำบลแกลเอเยแกนจ์

แกลเอเยแกนจ์  เป็นตำบลในอำเภอกลาง เทศมณฑลแกลเอเยแกนจ์ จังหวัดเคร์มอน ประเทศอิหร่าน แบ่งออกเป็น 40 หมู่บ้าน จากสำมะโน พ.ศ. 2549 ตำบลนี้มีประชากร 13,947 คนใน 2,875 ครัวเรือน
เทศมณฑลแกลเอเยแกนจ์

แกลเอเยแกนจ์  เป็นเทศมณฑลในจังหวัดเคร์มอน ประเทศอิหร่าน โดยมีแกลเอเยแกนจ์เป็นเมืองหลัก เทศมณฑลนี้แยกออกจากเทศมณฑลแคฮ์นูจใน พ.ศ. 2548 จากสำมะโน พ.ศ. 2549 เทศมณฑลนี้มีประชากร 69,008 คนใน 14,649 ครัวเรือน เทศมณฑลนี้แบ่งออกเป็น 2 อำเภอคืออำเภอกลางและอำเภอชอฮ์ดอดโฆดอ และมีเมืองเพียงเมืองเดียวคือแกลเอเยแกนจ์
สถูปอัมลุกดารา

สูปอัมลุก-ดารา  เป็นแหล่งโบราณคดีในหุบเขาสวัต ประเทศปากีสถาน It ส่วนหนึ่งของอารยธรรมคันธาระในอัมลุก-ดารา เข้าใจกันว่าสร้างขึ้นในคริสต์ศตวรรษที่สาม ถูกค้นพบครั้งแรกโดยนักโบราณคดีชาวอังกฤษ-ฮังการี เซอร์ออเรล สไตน์ ในปี 1926 และต่อมามีการศึกษาแหล่งโดยดอเมนิโค ฟัจเจนา (Domenico Faccena) ในทศวรรษ 1960-70
ถึงแม้สถูปนี้จะเป็นสถูปที่สมบูรณ์ที่สุดในหุบเขาสวัต แต่ก็ไม่มีการอนุรักษ์หรือดูแลอย่างเป็นทางการ รวมถึงยังถูกทำลายจากคนที่เข้ามาเพื่อขุดหาสมบัติไปขายต่อ
มิยุ ยามาดะ

มิยุ ยามาดะ  เป็นนักเทควันโดหญิงชาวญี่ปุ่น 
ประวัติ.
มิยุเมื่อครั้งอายุ 3 ขวบ ได้ฝึกคาราเต้เนื่องจากพ่อของมิยุเป็นเจ้าของสำนักคาราเต้ เมื่อมิยุเข้าเรียนโรงเรียนมัธยมศึกษาซิเรอิในช่วงแรก ๆ มิยุหันมาสนใจเทควันโด และเริ่มเบนเข็มมาเป็นนักเทควันโดจากการหนุนส่งของพ่อ หลังจบมัธยมศึกษา ได้เข้าศึกษาต่อสาขาวิชาภาษาอังกฤษและวรรณกรรมอเมริกัน คณะอักษรศาสตร์ มหาวิทยาลัยไดโตบุนกะ หลังจบการศึกษา เธอทำงานประจำพร้อมๆกับการเป็นนักเทควันโด โดยเธอทำงานประจำที่ธนาคารโจโฮกุชินกิน โดยมิยุเป็นนักกีฬาที่ธนาคารฯให้การสนับสนุน ร่วมกับนักกีฬาอีก 6 คน ที่เป็นพนักงานของธนาคารฯ
อนึ่ง มิยุมีน้องชายที่เป็นนักเทควันโดเช่นกัน คือ ยูมะ ยามาดะ ซึ่งเคยคว้าเหรียญทองแดงในการแข่งขันเอเชียนเกมส์ 2014 ในรุ่นไม่เกิน 58 กก. ชาย
ผลงานในระดับนานาชาติ.
มิยุเข้าร่วมการแข่งขันระดับนานาชาติครั้งแรกใน พ.ศ. 2555 ในการแข่งขันเทควันโดชิงแชมป์เอเชีย ณ นครโฮจิมินห์ ประเทศเวียดนาม และติดทีมชาติญี่ปุ่นเข้าร่วมการแข่งขันสำคัญๆ เรื่อยมา โดยผลงานที่โดดเด่น เช่น เคยเข้าร่วมการแข่งขันเทควันโดชิงแชมป์โลก 3 ครั้ง ในปี 2013 (ตกรอบรองชนะเลิศ) ปี 2017 (ตกรอบก่อนรองชนะเลิศ) และ ปี 2019 (ตกรอบก่อนรองชนะเลิศ) เคยเข้าร่วมกีฬาเอเชียนเกมส์ 2 ครั้ง ในปี 2014 (ตกรอบรองชนะเลิศ แพ้ให้กับนักเทควันโดของจีน) และปี 2018 เธอคว้าเหรียญทองแดงในรุ่นไม่เกิน 49 กก. หญิง โดยในรอบรองชนะเลิศ เธอแพ้นักเทควันโดของอุซเบกิสถาน
ในโอลิมปิกฤดูร้อน 2020 มิยุติดทีมชาติเข้าร่วมการแข่งขันในรุ่นไม่เกิน 49 กก. หญิง ในฐานะนักกีฬาเจ้าภาพ โดยเธอได้ผ่านในรอบ 32 คน ก่อนที่จะชนะนักกีฬาจีนไทเป และ เกาหลีใต้ตามลำดับ ก่อนที่เธอจะแพ้ให้กับ พาณิภัค วงศ์พัฒนกิจ นักเทควันโดของไทย ทำให้เธอต้องเข้าไปชิงเหรียญทองแดง แต่ก็แพ้ให้กับนักเทควันโดของเซอร์เบีย
อัลบาโร ซันซ์

อัลบาโร ซันซ์ กาตาลัน (เกิด 14 กุมภาพันธ์ ค.ศ. 2001) เป็นนักฟุตบอลชาวสเปน ปัจจุบันลงเล่นในตำแหน่งกองกลางให้แก่เซเด มิรันเดส สโมสรในเซกุนดาดิบิซิออน
สโมสรอาชีพ.
ซันซ์เกิดในกัสเป จังหวัดซาราโกซา แคว้นอารากอน เขาเริ่มต้นอาชีพของเขากับทีมเยาวชนของเซเด กัสเป เมื่ออายุ 14 ปี เขาย้ายไปเรอัลซาราโกซาใน ค.ศ. 2015 และย้ายไปลามาซิอาของบาร์เซโลนาในอีกห้าปีถัดมา
ในวันที่ 26 มิถุนายน ค.ศ. 2020 หลังจากเสร็จสิ้นการเรียนฟุตบอลของเขา ซันซ์ได้เซ็นสัญญาฉบับใหม่ออกไปอีกสามปี และได้รับการเลื่อนชั้นเป็นนักเตะของทีมสำรอง เซกุนดาดิบิซิออน เบ โดยได้ลงเล่นกับทีมครั้งแรกในวันที่ 18 ตุลลาคม จากการเปลี่ยนตัวลงมาแทนโฆเซ เซบาโยส ในนาทีที่ 90+1 ในนัดที่เอาชนะฌิมนัสติกดาตาร์ราโกนา 1–0 ที่สนามกีฬาโยฮัน ไกรฟฟ์
ซันซ์ได้ลงเล่นกับทีมชุดใหญ่และในลาลิกานัดแรกในวันที่ 2 มกราคม ค.ศ. 2022 หลังเปลี่ยนตัวลงมาแทนที่นิโก กอนซาเลซ ในนัดที่เอาชนะมายอร์กา 1–0 ที่บิซิตมายอร์กาเอสตาดิ ในวันที่ 2 พฤศจิกายน เขาได้ลงเล่นในยูฟ่าแชมเปียนส์ลีกเป็นนัดแรก ในนัดที่ออกไปเยือนวิกตอเรียเปิลเซ็ญ จากการเปลี่ยนตัวลงมาแทนปาโบล ตอร์เร ในนาทีที่ 77 โดยบาร์เซโลนาเอาชนะ 2–4
มิรันเดส.
ในวันที่ 20 มกราคม ค.ศ. 2023 ซันซ์ เซ็นสัญญากับเซเด มิรันเดส สโมสรในเซกุนดาดิบิซิออน เป็นเวลาสองปีครึ่ง เขาได้ลงเล่นครั้งแรกในวันที่ 11 กุมภาพันธ์ ในนัดเหย้าในลีกที่เอาชนะบิยาร์เรอัลเบ 2–1 จากการเปลี่ยนตัวลงมาแทนฆวนลู ซันเชซ ในนาทีที่ 71
 "ณ วันที่ 7 เมษายน ค.ศ. 2022"
สายธารหัวใจ

สายธารหัวใจ เป็นละครโทรทัศน์ แนวโรแมนติกและดราม่า ดัดแปลงจากนวนิยายชื่อเดียวกัน ประพันธ์โดย วาสนา ออกอากาศครั้งแรกเมื่อปี พ.ศ. 2543 ทางสถานีโทรทัศน์สีกองทัพบกช่อง 7 นำแสดงโดย มณฑล จิรา, อิศริยา สายสนั่น, เมย์ เฟื่องอารมย์ และราโมน่า ซาโนลารี่ ผลิตโดย กันตนา กำกับการแสดงโดย ฐาปกรณ์ ดิษยนันทน์
ต่อมาในปี พ.ศ. 2560 ได้ถูกนำมาสร้างอีกครั้ง โดยบริษัท เมคเกอร์ กรุ๊ป จำกัด นำแสดงโดย เจมส์ มาร์, ชาลิดา วิจิตรวงศ์ทอง, คารีสา สปริงเก็ตต์, อเล็กซ์ เรนเดลล์ และพริมา พันธุ์เจริญ ออกอากาศทางสถานีโทรทัศน์ไทยทีวีสีช่อง 3 ทุกวันพุธ–พฤหัสบดี เวลา 20.20–22.50 น. ตั้งแต่วันที่ 1 พฤศจิกายน – 6 ธันวาคม พ.ศ. 2560 หลังจากนั้นได้ถูกนำกลับมาเผยแพร่อีกครั้ง (รีรัน) ทางช่อง 3 เอสดี ทุกวันจันทร์–ศุกร์ เวลา 11.45–13.45 น. เริ่มตั้งแต่ 18 กรกฎาคม – 6 สิงหาคม พ.ศ. 2562
เรื่องย่อ.
ณรังค์ เด็กกำพร้าที่ถูก หม่อมเจ้าแม้นเทพ จงสวัสดิ์ นำมาเลี้ยงดูในฐานะคนในวังจงสวัสดิ์ เขาเติบโตมาโดยมีประคอง ข้ารับใช้คนเก่าแก่ และอนุภรรยาของท่านชายแม้นเทพ เป็นคนเลี้ยงดูและอบรมสั่งสอน ซึ่งประคองมีลูกสาวที่เกิดจากท่านชายแม้นเทพคนหนึ่ง คือ ละมุล โดยณรังค์รักและเอ็นดูละมุลเหมือนน้องแท้ ๆ แต่ละมุลกลับแอบรักณรังค์ และเก็บไว้ในใจโดยไม่เคยบอกใคร
หม่อมราชวงศ์หญิงปฐวี จงสวัสดิ์ ธิดาสาวคนเดียวของท่านชายแม้นเทพที่เป็นที่เชิดหน้าชูตา เธอและณรังค์มีใจให้กัน แต่ท่านชายแม้นเทพไม่ยอมรับณรังค์ จึงส่งเขาไปเรียนต่อต่างประเทศเพื่อให้ห่างจากลูกสาว เมื่อณรังค์กลับมา ก็พบว่าท่านชายแม้นเทพ และวังจงสวัสดิ์มีหนี้สิน อีกทั้งโรงแรมเดอะแกรนด์รอยัลของครอบครัวจงสวัสดิ์ก็กำลังมีปัญหา ณรังค์จึงจำเป็นต้องเข้ามาช่วยบริหารโรงแรมเพื่อทดแทนบุญคุณ ทำให้เขาได้เจอกับ สิริกันยา โดยเธอได้สมัครเข้ามาทำงานในตำแหน่งเลขานุการของสุนันทา หุ้นส่วนคนสำคัญของโรงแรม สิริกันยาเป็นคนสู้คน กล้าพูดกล้าทำ ทางบ้านมีฐานะยากจน กำลังหนีเจ้าหนี้ และอาศัยอยู่กับย่าเพียงลำพัง
เกียรติศักดิ์ เจ้าหนี้ของท่านชายแม้นเทพ ก็ได้บังคับให้คุณหญิงปฐวีแต่งงานกับตนเพื่อปลดหนี้ แต่คุณหญิงปฐวีไม่เคยลืมณรังค์ และคอยกำจัดผู้หญิงทุกคนที่เข้าใกล้เขา โดยเฉพาะสิริกันยา คนที่ณรังค์มีใจให้ ทำให้เมื่อเกียรติศักดิ์รู้ว่าในใจคุณหญิงปฐวีมีแต่ณรังค์ เขาจึงเริ่มทำร้ายณรังค์ และทุกคนที่ทำให้คุณหญิงปฐวีไม่พอใจ
ด้านประคองเองก็ต้องการให้ละมุลได้สิทธิ์ในฐานะลูกสาวของท่านชายแม้นเทพ จึงทำทุกวิถีทางเพื่อให้ละมุลได้มรดกเป็นวังจงสวัสดิ์ และสนับสนุนให้ลูกสาวแต่งงานกับณรังค์ เพราะเขาเป็นคนเดียวที่ประคองไว้ใจ และมั่นใจ ในขณะเดียวกัน คุณครูสวัสดิ์ ซึ่งเป็นเพื่อนครูที่แอบชอบละมุลอยู่ ก็รับรู้ว่าละมุลแอบชอบณรังค์ แต่เขาก็พร้อมที่จะอยู่เคียงข้างและเป็นที่ปรึกษาให้ละมุล
Aenictus chapmani

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Aenictus chapmani เป็นชนิดของมดทหารสีน้ำตาลเข้มที่พบในประเทศปาปัวนิวกินี, ฟิลิปปินส์, มาเลเซีย และอินโดนีเซีย โดยมีการศึกษาประชากรจำเพาะที่คาบสมุทรฮูออนและบริเวณใกล้กับดูมาเกเต
Aenictus currax

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Aenictus currax เป็นชนิดของมดทหารสีน้ำตาลเข้มที่พบในนิวกินี มีการบันทึกนิคมมดมากกว่า 100,000 ตัวที่กาเรมา ประเทศปาปัวนิวกินี มดเหล่านี้สร้างนิคมใหม่ผ่านการแบ่งนิคม
คนนอกรีต ขีดเส้นล่า

คนนอกรีต ขีดเส้นล่า (; โรมาจิ: "Toraibu Nain") เป็นแฟรนไชส์สื่อผสมญี่ปุ่น สร้างสรรค์โดยคาซูตากะ โคดากะ ประกอบด้วยวิดีโอเกมพัฒนาโดย Too Kyo Games และจัดจำหน่ายโดย Akatsuki กับซีรีส์อนิเมะโทรทัศน์สร้างโดยสตูดิโอไลเดนฟิมส์ ออกอากาศตั้งแต่เดือนมกราคมถึงเดือนมีนาคม พ.ศ. 2565 และยังมีการประกาศทำเป็นเว็บตูน
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: Kensho Ono
สู่เส้นชัยวัยคว้าฝัน

สู่เส้นชัยวัยคว้าฝัน (; โรมาจิ: "Gunjō no Fanfāre") เป็นซีรีส์อนิเมะโทรทัศน์ดั้งเดิมของญี่ปุ่น ผลิตโดยสตูดิโอ Lay-duce และ อะนิเพล็กซ์ ออกอากาศตั้งแต่เดือนเมษายนถึงเดือนมิถุนายน พ.ศ. 2565
ให้เสียงโดย: โชโงะ ยาโนะ
ให้เสียงโดย: ชิมบะ สึจิยะ
ให้เสียงโดย: นัตสึกิ ฮานาเอะ
ให้เสียงโดย: Yōjirō Itokawa
ให้เสียงโดย: Tatsumaru Tachibana
ให้เสียงโดย: Inori Minase
ให้เสียงโดย: Toshiyuki Toyonaga
ให้เสียงโดย: Chiaki Kobayashi
ให้เสียงโดย: Takahiro Sakurai
ให้เสียงโดย: Hiroki Tōchi
ให้เสียงโดย: Lynn
ให้เสียงโดย: Masako Katsuki
ให้เสียงโดย: Daisuke Namikawa
ให้เสียงโดย: Shōya Kimata
ให้เสียงโดย: Shōsei Ōhira
การสร้างและการเผยแพร่.
โปรเจ็กต์อนิเมะถูกเปิดตัวเมื่อวันที่ 28 สิงหาคม พ.ศ. 2564 อนิเมะผลิตโดยสตูดิโอ Lay-duce และ อะนิเพล็กซ์ อนิเมะกำกับโดย Makoto Katō โดยที่ Team Fanfare รับหน้าที่เขียนบท, Naohiro Fukushima รับหน้าที่เป็นผู้เขียนหลัก, Hiro Kanzaki รับหน้าที่ออกแบบตัวละคร และ Hiroyuki Sawano รับหน้าที่แต่งเพลง อนิเมะออกอากาศตั้งแต่วันที่ 2 เมษายน ถึงวันที่ 25 มิถุนายน พ.ศ. 2565 ทางช่อง Tokyo MX, BS11, GTV, GYT, และ MBS เพลงเปิดชื่อเพลงว่า "Move The Soul" ร้องโดยวง JO1 ส่วนเพลงปิดชื่อเพลงว่า "Outsiders" ร้องโดย SawanoHiroyuki[nZk] พร้อมสมาชิกวง JO1 ได้แก่ จุนกิ โคโนะ และโช โยนาชิโระ ซีรีส์อนิเมะจะมีทั้งหมด 13 ตอน
การเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 12

การเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 12  เป็นการเลือกตั้งเซ็มบัตสึประจำปีครั้งที่ 3 ของวงบีเอ็นเคโฟร์ตีเอต เพื่อคัดเลือกสมาชิกจำนวน 16 คน (เซ็มบัตสึ) จากการโหวตของแฟนคลับ มาร่วมขับร้องและแสดงในเพลงหลักของซิงเกิลที่ 12 โดยกำหนดให้มีขึ้นในวันเสาร์ที่ 9 เมษายน พ.ศ. 2565 โดยการเลือกตั้งทั่วไปเซ็มบัตสึบีเอ็นเคโฟร์ตีเอตครั้งนี้นำเทคโนโลยีบล็อกเชนมาใช้ในการลงคะแนนเป็นครั้งแรก เพลงหลักประจำซิงเกิลนี้เป็นเพลงต้นฉบับที่ 2 ของวงซึ่งประพันธ์เนื้อเพลงและออกแบบท่าเต้นโดย นานะ โอกาดะ และ ยุยริ มูรายามะ รุ่นพี่วงเอเคบีโฟร์ตีเอต และเซ็มบัตสึที่ได้รับเลือกในซิงเกิลนี้ยังได้ไปถ่ายทำมิวสิกวิดีโอที่ประเทศญี่ปุ่นด้วย
สมาชิกที่ลงสมัคร.
สมาชิกที่ลงสมัครมีจำนวนทั้งหมด 62 คน (สถานะทีม ณ ช่วงลงสมัคร) ได้แก่
บีเอ็นเคโฟร์ตีเอต
ซีจีเอ็มโฟร์ตีเอต
การจัดสรรตำแหน่ง.
สมาชิกของบีเอ็นเคโฟร์ตีเอตและซีจีเอ็มโฟร์ตีเอตที่ลงสมัครมีจำนวนทั้งหมด 62 คน แบ่งเป็นสมาชิกจากบีเอ็นเคโฟร์ตีเอต 42 คนและซีจีเอ็มโฟร์ตีเอต 20 คน
สมาชิกที่ได้อันดับที่ 1 ถึง 16 จะอยู่ในตำแหน่ง "เซ็มบัตสึ" (Senbatsu) ซึ่งจะได้ร่วมขับร้องและแสดงในเพลงหลักของซิงเกิลที่ 12 และจะได้ร่วมประชาสัมพันธ์ในสื่อบันเทิงต่าง ๆ เช่น รายการโทรทัศน์ สถานีวิทยุ เป็นต้น โดยสมาชิกที่ได้อันดับที่ 1 จะได้เป็นเซ็นเตอร์ในเพลงหลัก อันดับที่ 17 ถึง 32 เรียกว่า "อันเดอร์เกิลส์" (Undergirls) และอันดับที่ 33 ถึง 48 เรียกว่า "เน็กซ์เกิลส์" (Next Girls)
ผลการเลือกตั้ง.
วันที่ 9 เมษายน พ.ศ. 2565 เวลา 15:00 น. เป็นต้นไป ได้มีการประกาศผลการเลือกตั้งอย่างเป็นทางการ ณ ยูเนียนฮอลล์ ศูนย์การค้ายูเนียนมอลล์ พิธีกรในงานประกาศผลการเลือกตั้งเซ็มบัตสึ ได้แก่ เกตุเสพย์สวัสดิ์ ปาลกะวงศ์ ณ อยุธยา และอัญรินทร์ ธีราธนันพัฒน์ ในงานครั้งนี้ได้รับคะแนนโหวตรวมทั้งสิ้น 1,093,164.40 โทเค็น และพิมรภัส ผดุงวัฒนะโชค ชนะการเลือกตั้งครั้งนี้ไปด้วยจำนวนคะแนนโหวต 124,138.11 โทเค็น โดยแพรวา สุธรรมพงษ์ ได้อันดับที่ 2 ด้วยคะแนนโหวต 120,051.94 โทเค็น นอกจากนี้เธอยังได้ประกาศจบการศึกษาจากวงบีเอ็นเคโฟร์ตีเอตด้วย และสมาชิกจากวงซีจีเอ็มโฟร์ตีเอตอย่างพรวารินทร์ วงศ์ตระกูลกิจ และวิทิตา สระศรีสม ได้ขึ้นมาติดคามิเซเว่นเป็นครั้งแรกโดยได้อันดับที่ 5 และ 6 ตามลำดับ ตำแหน่งเซ็นเตอร์ของอันเดอร์เกิร์ลสตกเป็นของปาฏลี ประเสริฐธีระชัย ด้วยจำนวนคะแนนโหวต 15,384.97 โทเค็น และตำแหน่งเซ็นเตอร์ของเน็กซ์เกิร์ลสตกเป็นของรพีพรรณ แช่มเจริญ สมาชิกซีจีเอ็มโฟร์ตีเอต ด้วยจำนวนคะแนนโหวต 5,765.03 โทเค็น ซึ่งเป็นการติดอันดับครั้งแรกของเธอ
 #เปลี่ยนทาง แสดงถึง ตำแหน่งเซ็นเตอร์เพลงหลัก
 #เปลี่ยนทาง แสดงถึง ตำแหน่งเซ็นเตอร์เพลงรองเพลงที่หนึ่ง
 #เปลี่ยนทาง แสดงถึง ตำแหน่งเซ็นเตอร์เพลงรองเพลงที่สอง
 ตัวหนา แสดงถึง ติดอันดับคามิเซเว่น
 ↑ แสดงถึง อันดับขึ้น
 ↔ แสดงถึง อันดับคงที่
 ↓ แสดงถึง อันดับตก
 * แสดงถึง ติดอันดับครั้งแรก
 X แสดงถึง ไม่ติดอันดับ
 — แสดงถึง ไม่ทราบผลคะแนน
วิทยาลัยแพทยศาสตร์ภคัต พูล สิงห์

วิทยาลัยการแพทย์ภคัต พูล สิงห์  เป็นวิทยาลัยการแพทย์ของรัฐที่ขานปุรกลาน ณ โคหานา ในอำเภอโสณิพัทธ์ รัฐหรยาณา ประเทศอินเดีย
ประวัติ.
ใน ค.ศ. 2008 แผนการจัดตั้งวิทยาลัยการแพทย์ภายใต้มหาวิทยาลัยสตรีภคัต พูล สิงห์ ที่ขานปุรกลาน ได้รับการประกาศเป็นครั้งแรกโดยมุขยมนตรีรัฐหรยาณา ภูเปทระ สิงห์ หุฑฑา ครั้นวันที่ 1 มีนาคม ค.ศ. 2009 โซเนีย คานธี ได้วางศิลาฤกษ์ของวิทยาลัยดังกล่าว
กระทั่งวันที่ 1 กันยายน ค.ศ. 2011 ทางโรงพยาบาลที่วิทยาลัยได้ดำเนินการด้วย 100 เตียง และทีมแพทย์ 21 คน ซึ่งจากจำนวนนี้ได้เติบโตสู่ 450 เตียง และแพทย์ 215 คน ณ เดือนมีนาคม ค.ศ. 2013
วิทยาลัยการแพทย์สตรี.
เป็นวิทยาลัยการแพทย์ของรัฐบาลสตรีแห่งแรกของเอกราชอินเดีย และเป็นสถาบันแรกในอินเดียเหนือนับตั้งแต่วิทยาลัยการแพทย์เลดีฮาร์ดิงเงของเดลีได้รับการก่อตั้งขึ้นใน ค.ศ. 1914 ซึ่งวิทยาลัยนี้เปิดตัวในวันสตรีสากลเมื่อ ค.ศ. 2013 โดยโซเนีย คานธี หัวหน้าพรรคคองเกรส
วิทยาเขต.
วิทยาลัยมีเนื้อที่กว่า 88 เอเคอร์ และได้รับการจัดตั้งขึ้นด้วยค่าใช้จ่าย 700 โกฎิรูปีอินเดีย
ราชบัลลังก์อารากอน

ราชบัลลังก์อารากอน  คือราชาธิปไตยองค์ประกอบ (composite monarchy) ซึ่งปกครองโดยพระมหากษัตริย์พระองค์เดียว โดยมีที่มาจากการอภิเสกสมรสระหว่างสองราชวงศ์โดยราชอาณาจักรอารากอนและเคาน์ตีบาร์เซโลนา และสิ้นสุดลงอันเป็นผลจากสงครามสืบราชบัลลังก์สเปน โดยในยุคสมัยที่มีอำนาจสูงสุดในราวคริสต์ศตวรรษที่ 14 และ 15 ราชบัลลังก์อารากอนเป็นมหาอำนาจทางทะเลซึ่งมีอำนาจครอบคลุมดินแดนส่วนใหญ่ของสเปนในปัจจุบันเกือบทั้งหมด บางส่วนของฝรั่งเศสตอนใต้ และจักรวรรดิเมดิเตอร์เรเนียนซึ่งรวมถึง หมู่เกาะแบลีแอริก ซิซิลี คอร์ซิกา ซาร์ดิเนีย มอลตา อิตาลีตอนใต้ (ตั้งแต่ ค.ศ. 1442) และบางส่วนของกรีซ (จนถึง ค.ศ. 1388)
องค์ประกอบของอาณาจักรนั้นไม่ได้ควบรวมกันยกเว้นเพียงแต่เฉพาะระดับพระมหากษัตริย์เท่านั้น ซึ่งปกครองแต่ละดินแดนตามกฎหมายของตนเองอย่างอิสระ รวมถึงระบบจัดเก็บภาษีอากร การปกครองโดยระบบสภาของแต่ละดินแดนซึ่งแยกจากกัน เช่น ราชอาณาจักรอารากอน ราชรัฐกาตาลุญญา ราชอาณาจักรมายอร์กา และราชอาณาจักรวาเลนเซีย อนึ่ง ราชบัลลังก์อารากอนมิใช่หน่วยเดียวกับราชอาณาจักรอารากอนซึ่งเป็นที่มาของชื่อราชวงศ์
ใน ค.ศ. 1469 การรวมราชวงศ์ครั้งใหม่ระหว่างราชบัลลังก์อารากอนกับราชบัลลังก์กัสติยาโดยพระมหากษัตริย์คาทอลิกแห่งสเปน โดยในปัจจุบันถือเป็นการรวมชาติโดยเรียกเป็น "ชาวสเปน" เป็นสมัยแรก ตั้งแต่บัดนั้นสืบมาจนเป็นราชาธิปไตยจนถึงในภายหลังที่สเปนของราชวงศ์ฮาพส์บวร์ค ซึ่งราชบัลลังก์นั้นยังคงสถานะอยู่จนถูกยุบลงตามผลของพระราชกฤษฎีกานูเอบาปลันตาโดยพระเจ้าเฟลิเปที่ 5 ใน ค.ศ. 1716 ซึ่งชนะสงครามสืบราชบัลลังก์สเปนจากอารค์ดยุกคาร์ล (ในอิสริยยศของชาร์ลที่ 3 แห่งอารากอน) 
องค์ประกอบ.
ราชบัลลังก์อารากอนประกอบด้วยดินแดนต่าง ๆ ดังนี้ (ในปัจจุบันเป็นส่วนหนึ่งของประเทศสเปน ฝรั่งเศส อิตาลี กรีซ มอลตา และอันดอร์รา)
ตารางดังต่อไปนี้สามารถจัดลำดับตามการควบรวมของดินแดนต่าง ๆ เข้ากับราชบัลลังก์อารากอนโดยยึดจากปีที่ควบรวมได้
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
วัดอุโมงค์มหาเถรจันทร์

วัดอุโมงค์มหาเถรจันทร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่ ตั้งอยูภายในกำแพงเมืองทางด้านทิศตะวันออกของศาลจังหวัดเชียงใหม่ ติดถนนราชภาคินัย มีเนื้อที่ทั้งหมด 2 ไร่ 2 งาน 43 ตารางวา
ประวัติ.
วัดอุโมงค์มหาเถรจันทร์ แต่เดิมชื่อว่า วัดโพธิ์น้อย วัดมหาจันทร์ วัดอุโมงค์อริยมณฑล หรือ วัดมหาพลอยสะหรีน้อยกลางเวียง ไม่ปรากฏในเอกสารโดยตรง แต่จะมีการกล่าวที่เกี่ยวกับวัดอุโมงค์นอกเมือง และพูดถึงวัดอุโมงค์ในเมืองเล็กน้อย การเรียกชื่ออุโมงค์จะเรียกชื่อตามหลักว่า หากเห็นอุโมงค์ในเมือง เรียก "อุโมงค์อริยมลฑล" อุโมงค์นอกเมือง เรียก "อุโมงค์เถรจันทร์" แต่ปัจจุบันเกิดการสับสน จึงเรียกอุโมงค์ในเมืองว่า "อุโมงค์เถรจันทร์" และเรียกอุโมงค์นอกเมืองว่า "อุโมงค์สวนพุทธธรรม" 
จากการบอกเล่าว่าวัดทั้งสองนี้มีเจ้าอาวาสองค์เดียวกัน ตือ มหาเถรจันทร์ หรือเถรจันทร์ การที่มี 2 พระอาราม กล่าวว่าท่านสติไม่สู้ปกติ เวลาสติดีก็อยู่ในเมือง หากสติไม่สู้ดีก็จะไปอยู่วัดอุโมงค์นอกเมือง พระมหาเถรมีความรู้ปราดเปรื่องแตกฉานทั้งทางโลกและทางธรรม ในคัมภีร์ใบลานซึ่งถอดความโดย พระมหาหมื่นวัดหอธรรม (ปัจจุบันเป็นบริเวณวัดเจดีย์หลวง) จะกล่าวถึงวัดอุโมงค์นอกเมือง และมีการผูกโยงถึงการมีวัดอุโมงค์ 2 แห่ง และมีเจ้าอาวาสองค์เดียวกัน หากเป็นเช่นตามเรื่องที่เล่า อาจกล่าวได้ว่าวัดอุโมงค์ในเมืองสร้างร่วมสมัยกับวัดอุโมงค์นอกเมือง 
อีกแหล่งข้อมูลระบุว่า วัดสร้างราว พ.ศ. 1839–1840 ร้างโดยพระมหากษัตรืย์สามพระองค์เป็นสหายกันคือ พญามังรายมหาราช พญางำเมือง และพ่อขุนรามคำแหงมหาราช เมื่อ พ.ศ. 2461 พบว่าเป็นวัดร้าง อย่างไรก็ดีสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 1910 ได้รับพระราชทานวิสุงคามสีมาเมื่อ พ.ศ. 1918 กรมศิลปากรได้มีการขึ้นทะเบียนตั้งแต่ พ.ศ. 2522
อาคารเสนาสนะและปูชนียวัตถุ.
วิหารศิลปะล้านนาที่ย่อมุม ด้านหน้าและด้านหลังมีหลังคาซ้อนเป็นตับ มีมุขยื่นทางด้านเหนือด้านเดียว หางหงส์ประดับด้วยกระจกสี หน้าบันประดับด้วยไม้แกะสลักรูปสัตว์และดอกประจำยามติดกระจกสี โก่งคิ้วประดับไม้แกะสลักลายเครือเถาไม่มีรวงผึ้ง กรอบประตูเป็นซุ้มโค้ง มีพระพทธรูปปูนปั้น เสาประตูประดับลวดลายร่องชาด สร้างขึ้นในระหว่างพุทธศตวรรษที่ 24–25 เจดีย์องค์ใหญ่ที่อยู่หลังวิหาร สร้างประมาณพุทธศตวรรษที่ 12–22 เจดีย์องค์เล็กที่อยู่ด้านทิศใต้วิหาร อาจจะสร้างขึ้นเมื่อประมาณต้นพุทธศตวรรษที่ 20 เจดีย์องค์เล็กซึ่งอยู่ด้านทิศใต้วิหาร เป็นโบราณสถานที่สำคัญที่สุดของวัด อาจมีอายุเก่าแก่ราวพุทธศตวรรษที่ 21
อุโบสถสร้างเมื่อประมาณ พ.ศ. 1839–1840 เป็นลักษณะทรงไทยแบบล้านนา ก่อด้วยอิฐถือปูนขาว เสาและโครงหลังคาเป็นไม้สักทั้งหลัง ของเดิมมุงด้วยกระเบื้องดินเผา ปัจจุบันได้เปลี่ยนเป็นกระเบื้องเคลือบ
ปูชนียวัตถุที่สำคัญ ได้แก่ พระพุทธเชียงแสนสิงห์หนึ่ง หรือ หลวงพ่อสมใจนึก สร้างขึ้นราว พ.ศ. 1839–1840 เป็นพระประธานในอุโบสถ ปางมารวิชัยนั่งขัดสมาธิราบ หล่อด้วยโลหะปูนผสมเกศาดอกบัวตูม และลงรักปิดทองทับอีก มีขนาดหน้าตักกว้าง 1.90 เมตร สูง 2.20 เมตร พระพุทธปฏิมากร (หลวงพ่อโต หรือ หลวงพ่อใหญ่) สร้างขึ้นราว พ.ศ. 1910–1914 เป็นพระประธานในวิหารหลวง หล่อด้วยปูนลงรักปิดทอง เกศาแบบเปลวเพลิง มีขนาดหน้าตัก 2.90 เมตร สูง 3.70 เมตร ในวิหารหลวงยังมีพระพุทธรูปเชียงแสนสิงห์สามปางมารวิชัย หล่อด้วยโลหะทองสัมฤทธิ์รมดำเกศาดอกบัวตูม มีขนาดกว้าง 77 เซนติเมตร สูง 1.05 เมตร ประดิษฐานหน้าพระประธาน (หลวงพ่อโต) และหลวงพ่อไร่หอม เป็นพระพุทธรูปทองสัมฤทธิ์ ปางมารวิชัย สร้างเมื่อ พ.ศ. 2057 ประดิษฐาน ณ วิหารหลวง